Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: A testület figyelemmel az Alkotmánybíróság 52/2001. (XI. 29.) AB határozatba foglaltakra megállapítja, hogy
Paragraph Index: 1475

(1) bekezdésében foglalt egyértelmûség követelményét. Amennyiben azonban a kérdés több olyan alkérdésbõl áll, amelyek ellentmondanak egymásnak, amelyek egymáshoz való viszonya nem egyértelmû, vagy amelyek nem következnek egymásból, illetve amelyek tartalmilag egymáshoz nem kapcsolódnak, az Nsztv. 13. § (1) bekezdésében foglaltakon túl sérül az Alkotmány 2. § (2) bekezdésén alapuló népszavazáshoz való jog is. A jelen eljárásban tárgyalt népszavazás kitûzésére irányuló kezdeményezés több, egymással tartalmilag össze nem függõ kérdést tartalmaz, melyek egy kérdésben való szerepeltetése által a választópolgárnak az aláírásgyûjtés és a szavazás alkalmával nincs lehetõsége külön-külön véleményt nyilvánítani és azokról dönteni. A kérdés nem egyértelmû ezen belül azért sem, mert nem állapítható meg pontosan, hogy mit jelent a kérdésben az „és/vagy” kifejezés, a választópolgár számára nem lenne világos, hogy egy eredményes népszavazás esetén milyen kezdeményezést támogatna, és a jogalkotó számára sem lenne egyértelmûen megállapítható, milyen tartalmú jogszabályt kellene megalkotnia. Az Országos Választási Bizottság az Nsztv. 10. § c) pontja szerint, mivel a kérdés megfogalmazása nem felel meg a tör vény ben foglalt követelményeknek, az aláírásgyûjtõ ív hitelesítését megtagadja. II. A határozat az Alkotmány 2. § (2) bekezdésén, az Nsztv. 2. §-án, 10. § c) pontján és a 13. § (1) bekezdésén, a jogorvoslatról szóló tájékoztatás a Ve. 130. § (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes